# Izar Zubiaga

Izar Zubiaga Iriarte (Durango, Bizkaia, 2006ko azaroaren 15a) bizkaitar futbolaria da. Atezain jokatzen du Emakumezkoen Euskal Ligako Elorrioko Lehen taldean. 2023ko ekainaren 18an Elorrio emakumezkoen Futbol Taldea Euskal Kopako txapelduna izan zen Laudion.

## Biografia

Durangoko Kurutziaga ikastolan ikasi du. 7 urte zituela Gure esku-ren 123 kilometroko giza-katea osatu zuenetako bat izan zen. Hasierako kilometroan egon zen, Landakon hain zuzen ere. Hasierako kilometro horretan hauexek egon ziren: Iñaki Gorritxategi, 83 urteko gerrako mutikoa; Maribi Estankona, andereño eta 71 urteko Durangoko ikastolaren sortzailea; Rakel Odiaga, Berbaroko langilea eta Durangoko Gure Esku Dagoko kidea; Peru Arrasate, 20 urteko kazetaritza-ikaslea; Xabier Barreña, Durangoko Bertso Eskolako lehen kilometroa, 14 urtekoa; Izar Zubiaga, 7 urtekoa.

## Futbolari ibilbidea

2018an jaioterriko Ezkurdi taldean hasi zen jokatzen. 2018-2019 denboraldia Atthetic taldearekin jokatu zuen, hurrengo urtean kadete taldean aritu zen. 2021ean, 15 urte zituela Elorrio B taldera pasatu zen. Hurrengo denboraldian goi mailara pasatuta, Elorrio Lehen taldera.
2023ko ekainaren 18an Elorrioko emakumezkoen Futbol Taldea Euskal Kopako txapelduna izan zen Laudion. 1-1 berdindu ostean, penalti-txandan, Zubiagak 3 penalti-jaurtiketa gelditzea lortu zuen. Arratsalde berean Elorrioko udaletxeko balkoitik taldeak herritarren eta zaletuen omenaldia jaso zuen.
2022-2023ko taldeko kideak hauexek izan ziren: Atean (Olatz Alberdi Etxeberria eta Izar Zubiaga Iriarte), defentsan (Desiré Guardado Mingo, Irati Uriarte Gómez, Izaro Sanz de Vicuña Arego, Maite Huerta Martínez eta Sara Igartua Agirre), zelai erdian (Alaine Marcos Larrañaga, Elene Arando Esnaola, Eneritz González Arruti, Irene Azkune Ansa, Jone Alas Ugarte, Itsasne Larruskain Antxia, Maider Jorge Gabilondo eta María López Castillo), aurrean (Miriam Exposito García, Irune Parras Noval, Izarra Arredondo Barturen, Janire Ibarluzea Moto, Laura Romero Vilarchao, Matxalen Fondado Eriz eta Nerea González Guerrero), entrenatzailetzan, besteak beste, Gontzal Arana Eriz.
2024-2025 denboraldian atezain titularra zdela, 17 partidatatik 10 gol baino ez zituen jaso, lehen itzulian golik gutxien jaso zuen taldea izan zen. Athleticera bueltatzeko aukera izanda, ezetz esan zuen. Elorrion hartu-eman pertsonalen kalitatea eta giro hurbila izateaz gain, presioagaz eta urduritasunagaz gozatzen ikasi du.

## Taldeak

| Denboraldia | Adina | Taldea |
| 2018-2019 | 12 urte | Ezkurdi Haurrak |
| 2019-2020 | 13 urte | Athletic Club Haurrak |
| 2020-2021 | 14 urte | Athletic Club Kadetea |
| 2021-2022 | 15 urte | Elorrio B B taldea |
| 2022- ... | 16 urte | Elorrio Lehen taldea |

## Sariak eta aintzatespenak

* 2022-2023ko Euskal Ligan 3. postua lortu zuen Elorrio taldearekin.
* 2023ko ekainaren 18an Elorrio emakumezkoen Futbol Taldea Euskal Kopako txapelduna izan zen Laudion. Arratsalde berean Elorrioko udaletxeko balkoitik taldeak herritarren eta zaletuen omenaldia jaso zuen.
* 2023an Cantera Deportivak izendatu zuen.
* Hamaika idealean sartu zen.

## Erreferentziak

* 1 2 «Plantilla jugadoras 2023/2024 / ELORRIO (Primer equipo): Club Deportivo Elorrio» www.txapeldunak.com (Noiz kontsultatua: 2023-09-21).
* ↑ «IZAR: Izar Zubiaga Iriarte (Portera) / Jugadora Fútbol Femenino» www.txapeldunak.com (Noiz kontsultatua: 2023-09-21).
* 1 2 «Elorrio Futbol Taldea Euskal Kopako txapeldun - Elorrio» Anboto.org (Noiz kontsultatua: 2023-06-19).
* ↑ ISSN https://fvf-bff.org/doc/noticias/CONVOCATORIA%20CADETE_PREVIO%20TRIANGULAR%20UROLA_16-06-2022%20.pdf..
* ↑ EMAKUMEZKOEN EUSKAL KOPA - COPA VASCA FEMENINA| FINAL: CD ELORRIO - SD EIBAR. (Noiz kontsultatua: 2023-09-22).
* 1 2 (Gaztelaniaz) «Histórica cadena humana por el derecho a decidir» AraInfo · Diario Libre d'Aragón 2014-06-08 (Noiz kontsultatua: 2023-09-22).
* ↑ (Gaztelaniaz) «Ezkurdi KT. Equipo: EZKURDI INFANTIL FEMENIN» Ezkurdi KT, Bienvenidos a la web oficial . (Noiz kontsultatua: 2023-09-21).
* ↑ «Izar Zubiaga | Jugadora: Portera | Athletic Club Website Oficial» www.athletic-club.eus (Noiz kontsultatua: 2023-09-21).
* ↑ «Elorrio Futbol Taldea Euskal Kopako txapeldun - Elorrio» Anboto.org (Noiz kontsultatua: 2023-06-19).
* 1 2 «"Elorrion presioagaz eta urduritasunagaz gozatzen ikasi dut" - Elorrio» Anboto.org (Noiz kontsultatua: 2025-02-02).
* ↑ Emakumezkoen Euskal Kopa: Izar Zubillaga CD Elorrio jokalariaren adierazpenak. (Noiz kontsultatua: 2023-09-22).
* ↑ ISSN file:///C:/Users/Propietario/Downloads/borofem40.pdf..
* ↑ «https://twitter.com/TerceraELiga/status/1616015240788938752» X (formerly Twitter) (Noiz kontsultatua: 2023-09-21).

## Kanpo estekak

* EMAKUMEZKOEN EUSKAL KOPA - COPA VASCA FEMENINA| FINAL: CD ELORRIO - SD EIBAR
* Emakumezkoen Euskal Kopa: Izar Zubillaga CD Elorrio jokalariaren adierazpenak
* EMAKUMEZKOEN EUSKAL KOPA - COPA VASCA FEMENINA. (Noiz kontsultatua: 2023-09-22).
* Datuak: Q122751086
* Multimedia: Izar Zubiaga / Q122751086